דויד דה חאה

דויד דה חאה קינטנה (בספרדית: David de Gea Quintana; נולד ב-7 בנובמבר 1990) הוא כדורגלן ספרדי המשחק בעמדת השוער בפיורנטינה מהסרייה א'. דה חאה גדל בנוער של אתלטיקו מדריד. הקריירה המקצועית שלו החלה באתלטיקו מדריד ב', קבוצת המילואים של המועדון, בליגה השלישית. לזכותו 35 הופעות במדי הקבוצה. למשך תקופה היה דה חאה השוער השלישי של הקבוצה הבכירה של אתלטיקו מדריד. כשהשוער הראשון סרחיו אסנחו נעדר למשחק נבחרת והשוער השני נפצע, זכה דה חאה בהזדמנות ראשונה, אך קבוצתו הפסידה 0–2 לפורטו במסגרת הליגה האירופית. שלושה ימים לאחר מכן ערך את הופעת הליגה הראשונה שלו, טרם מלאו לו 19 שנים, במשחק בית נגד ריאל סרגוסה. במשחק זה הכשיל בדקה ה-19 שחקן יריב ברחבה וגרם לפנדל, אך עצר את הבעיטה וקבוצתו ניצחה 1–2. זמן קצר לאחר מכן הפך דה חאה לשוער ראשון ופתח בהרכב של אתלטיקו מדריד, אשר זכתה בליגה האירופית, אחרי ניצחון במשחק הגמר 1–2 על פולהאם. בעונת 2010/2011 הוסיף לשמש כשוער הראשון בקבוצתו. בין היתר עצר פנדל של דייגו מיליטו ובכך העניק לקבוצתו את הסופר קאפ האירופי. השתלבותו כשוער הראשון של אתלטיקו מדריד בגיל צעיר והיכולת הגבוהה שהפגין הקנו לו חשיפה עולמית, וכבר בראשית העונה פורסם על התעניינותה של מנצ'סטר יונייטד בשחקן. לקראת סוף מאי 2011 הודיע מאמנה של מנצ'סטר יונייטד אלכס פרגוסון שקבוצתו קרובה להחתים את דה חאה לשורות המועדון. העסקה נחתמה סופית בסוף יוני 2011, כאשר הוא הוחתם על חוזה לחמש שנים, יחד עם אשלי יאנג ופיל ג'ונס. סכום העברת השחקן נקבע ל-17 מיליון ליש"ט, הסכום השני הגבוה ביותר ששולם עבור שוער בתולדות הכדורגל העולמי והגבוה ביותר בתולדות הפרמייר ליג באותה תקופה. הוא זכה באליפות בעונת 2012/13 תחת אלכס פרגוסון אבל בעונה לאחר מכן הוא היה חלק מעונה רעה של הקבוצה שסיימה במקום השביעי תחת דייוויד מויס שפוטר לקראת סוף עונת 2013/14. בעונת 2015/16 היה חלק מזכייתה של יונייטד בגביע האנגלי, אבל הקבוצה נכשלה להעפיל לליגת האלופות ושיחקה בעונת 2016/17 בליגה האירופית בה היא זכתה, לאחר ניצחון 0–2 במשחק הגמר מול אייאקס. במהלך העונה הוא קיבל מנוחה במשחקיה של יונייטד באירופה, וגם במשחק הגמר נותר על הספסל, כאשר סרחיו רומרו פותח במקומו בשער הקבוצה. היכולת הטובה של דה חאה בפרמייר ליג זיכתה אותו ארבע פעמים במקום בנבחרת העונה. ב-26 במאי 2021, במשחק הגמר של הליגה האירופית בו שיחקה מנצ'סטר יונייטד מול ויאריאל, הוא החמיץ את הפנדל האחרון של קבוצתו בהפסד 10–11 בדו-קרב פנדלים לאחר שהמשחק הסתיים בתיקו 1–1, בהחמצה זו העניק השוער לוויאריאל הספרדית תואר אירופי ראשון אי פעם. בעונת 2022/2023 זכה בכפפת הזהב בפרמייר ליג בפעם השנייה בקריירה. ב-9 באוגוסט 2024, לאחר שלא שיחק במשך עונה שלמה, חתם בפיורנטינה מהסרייה א'. ב-2007 היה דה חאה חלק מנבחרת ספרד שזכתה באליפות אירופה עד גיל 17 ובמקום השני באליפות העולם לאותה שכבת גיל. לקראת מונדיאל 2010 שנערך בדרום אפריקה נכלל דה חאה בסגל 30 השחקנים הראשוני שפרסם המאמן ויסנטה דל בוסקה, אך בסופו של דבר הוא נופה. בקיץ 2013 זכה עם ספרד הצעירה באליפות אירופה עד גיל 21 שנערכה בישראל, כאשר הוא פתח בכל שבעת המשחקים, ספג רק שני שערים וגם הדף בעיטת עונשין במהלך הטורניר. ביורו 2016 הוא תפס את מקומו של איקר קסיאס הוותיק בשער, ועד יורו 2020 היה השוער הבכיר של נבחרת ספרד. דה חאה נשוי לזמרת ולשחקנית הספרדייה אדורנה, אדורנה ייצגה בין השאר את ספרד באירוויזיון 2015. בינואר 2012 אובחן כי דה חאה סובל מקוצר ראייה, אם כי לא נראה כי הדבר השפיע על הקריירה המקצועית שלו. דה חאה סיפר בעבר שהוא מעריץ של סגנון המוזיקה, הבי מטאל ו־Avenged Sevenfold היא אחת הלהקות האהובות עליו. אתלטיקו מדריד הליגה האירופית – 2009/2010 הסופר קאפ האירופי – 2010 מנצ'סטר יונייטד פרמייר ליג – 2012/2013 מגן הקהילה – 2011, 2013, 2016 הגביע האנגלי – 2015/2016 גביע הליגה האנגלית - 2016/2017 הליגה האירופית - 2016/2017 גביע הליגה האנגלית: 2022/2023 נבחרת ספרד אליפות אירופה בכדורגל עד גיל 17 – 2007 אליפות אירופה בכדורגל עד גיל 21 – 2011, 2013 שחקן החודש בפרמייר ליג: ינואר 2022 שחקן השנה ע"ש סר מאט באזבי: 2013/2014, 2014/2015, 2015/2016, 2017/2018 נבחרת העונה של הליגה האירופית: 2015/2016 FIFPRO World 11:‏ 2018 כפפת הזהב בפרמייר ליג: 2017/2018, 2022/2023 מדיה וקבצים בנושא דויד דה חאה בוויקישיתוף אתר האינטרנט הרשמי של דויד דה חאה (בספרדית ובאנגלית) דויד דה חאה, ברשת החברתית פייסבוק דויד דה חאה, ברשת החברתית אקס (טוויטר) דויד דה חאה, ברשת החברתית אינסטגרם דויד דה חאה, באתר Transfermarkt דויד דה חאה, באתר Fussballdaten.de (בגרמנית) דויד דה חאה, באתר Soccerway דויד דה חאה, באתר BDFutbol דויד דה חאה, באתר WorldFootball.net דויד דה חאה, באתר National Football Teams דויד דה חאה, באתר FootballDatabase.eu דויד דה חאה, באתר ESPN נדב יעקבי, האם דויד דה חאה השוער הטוב בעולם?, באתר ynet, 19 בדצמבר 2014 תומר גנור, מנצ'סטר מציעה: 14 מיליון אירו תמורת דה חאה, באתר ynet, 24 בספטמבר 2010 שרון בורנשטיין, ‏השוער היקר בתולדות הפרמיירליג: דה חאה מצטרף למנצ'סטר יונייטד, באתר גלובס, 25 במאי 2011 פדרו נטו סיכם בצ'לסי, דויד דה חאה חתם בפיורנטינה, באתר וואלה, 9 באוגוסט 2024 Irishmirror.ie, David de Gea's wife hints Man Utd keeper is considering his future, irishmirror, ‏24 במאי 2019 Taylor, Daniel (2012-01-19). "Manchester United's error-prone David de Gea may need eye surgery". The Guardian (באנגלית בריטית). ISSN 0261-3077. נבדק ב-2020-07-14. United keeper De Gea facing eye surgery, ESPN.co.uk Man United goalkeeper David De Gea meets Avenged Sevenfold | NME, NME Music News, Reviews, Videos, Galleries, Tickets and Blogs | NME.COM, ‏18 בינואר 2017 (באנגלית)